
KLASA: 
URBROJ: 
Karlovac,  
	NACRT  PRIJEDLOGA

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20) i članka 31. Statuta Karlovačke županije („Glasnik Karlovačke županije“ broj 29/23), u skladu s Planom razvoja Karlovačke županije 2021.-2027. („Glasnik Karlovačke županije“ broj 14/23), Županijska skupština  Karlovačke županije na ____. sjednici održanoj _________. godine donijela je  


 PROGRAM SUFINANCIRANJA PROVEDBE KONTROLE POPULACIJE PASA I MAČAKA
NA PODRUČJU KARLOVAČKE ŽUPANIJE U 2025. GODINI


	1. UVOD



Sukladno Zakonu o zaštiti životinja („Narodne novine“ broj 102/17, 32/19 i 78/24, u daljnjem tekstu: Zakon) i mjerama i aktivnostima propisanim Programom kontrole populacije napuštenih pasa na području Karlovačke županije („Glasnik Karlovačke županije“ broj 21/21) Programom sufinanciranja provedbe kontrole populacije pasa i mačaka na području Karlovačke županije u 2025. godini (u daljnjem tekstu: Program) utvrđuju se uvjeti i način sufinanciranja aktivnosti jedinica lokalne samouprave sredstvima Proračuna Karlovačke županije za 2025. godinu, radi poticanja smanjenje broja napuštenih pasa i mačaka, smanjenja rizika od zoonoze i drugih opasnih čimbenika, promicanja udomljavanja napuštenih pasa, edukacije građana o odgovornom vlasništvu nad psima i mačkama, nadzora provedbe označavanja pasa mikročipom i postizanja bolje kontrole nad razmnožavanjem pasa i mačaka na području Karlovačke županije.

	2. CILJ PROGRAMA



[bookmark: _Hlk155272058]Cilj Programa je potaknuti jedinice lokalne samouprave na provođenje mjera i obaveza iz područja zaštite, zdravlja i dobrobiti životinja te ujedno povećati svijest javnosti i posjednika o potrebi i obvezi odgovornog posjedovanja životinja, u skladu sa Zakonom.

	3. FINANCIJSKA SREDSTVA ZA PROVEDBU PROGRAMA



Financijska sredstva za provedbu Programa biti će osigurana u Proračunu Karlovačke županije za 2025. godinu i projekcijama za 2026. godinu i 2027. godinu, u Razdjelu 002 Upravni odjel za gospodarstvo, Aktivnost 100108A Poticanje razvoja poljoprivrede, Pozicija PR4103 Pomoći unutar općeg proračuna.


	[bookmark: _Hlk155332567]4. UVJETI PRIHVATLJIVOSTI


            
4.1. Prihvatljivi prijavitelji temeljem Programa su jedinice lokalne samouprave s područja Karlovačke županije koje provode i/ili planiraju provoditi aktivnosti: subvencije označavanja pasa mikročipom, subvencije kastracije/sterilizacije pasa i mačaka u 2025. godini vlasnicima životinja putem ovlaštenih veterinarskih stanica ili na drugi način utvrđen aktom jedinice lokalne samouprave, nabavu čitača mikročipova te promidžbu i informiranje u skladu s ciljevima Programa i Programa kontrole populacije napuštenih pasa na području Karlovačke županije. 

4.2. Prihvatljivi troškovi temeljem Programa su troškovi:
· označavanja pasa mikročipom, 
· sterilizacije/kastracije pasa i mačaka, 
· nabave čitača mikročipova,
· promidžbe i informiranja o zakonskim obvezama vlasnika kućnih ljubimaca: izrada letaka, plakata i ostalog promidžbeno-informativnog materijala te oglašavanja u medijima. 

Trošak PDV-a za koji prijavitelj ne može osigurati njegov povrat je prihvatljiv trošak.

4.3. Ostali uvjeti prihvatljivosti 

Pojedini prijavitelj na javni poziv objavljen temeljem ovoga Programa može podnijeti jednu (1) projektnu prijavu za dodjelu bespovratnih sredstva za aktivnosti koje provodi u 2025. godini. 

Prihvatljivost troškova počinje najranije 1. siječnja 2025. godine i završava 31. listopada 2025. godine.

Pojedini prijavitelj može ostvariti pravo na dodjelu bespovratnih sredstva za jednu ili više prihvatljivih aktivnosti odnosno za jedan ili više prihvatljivih troškova.  

	5. POSTUPAK DODIJELE SREDSTAVA



Temeljem ovog Programa raspisat će se javni poziv. Odluku o raspisivanju javnog poziva donosi županica. Javni poziv objavit će se na  internetskoj stranici Karlovačke županije.

Javni poziv obavezno sadrži: uvjete za sudjelovanje, isprave i dokaze koji se prilažu uz prijavu, obrasce koji se prilažu uz prijavu, naznaku o roku i načinu podnošenja prijava.

Postupak administrativne provjere i provjere prihvatljivosti prijava pristiglih temeljem javnog poziva provodi Povjerenstvo koje imenuje županica. 

Administrativna provjera i provjere prihvatljivosti prijava obuhvaća provjeru pravovremenosti, cjelovitosti i prihvatljivosti prijave obzirom na propisane uvjete. 

Nakon izvršenog pregleda, a najkasnije u roku 30 dana od dana završetka javnog poziva, Povjerenstvo izrađuje listu prijava s prijedlozima iznosa financijske potpore uzimajući u obzir redoslijed zaprimanja prijava (u daljnjem tekstu: lista prijava), do iskorištenja iznosa raspoloživih sredstava.

Sredstva dodijeljena pojedinom prijavitelju mogu biti jednaka ili manja od sredstava traženih u prijavi. 

Lista prijava obavezno sadrži: redni broj, naziv prijavitelja, naziv prijavljene aktivnosti, prijedlog iznosa financijske potpore, mjesto i datum utvrđivanja liste prijava.
Prihvatljive prijave temeljem kojih, zbog iskorištenja raspoloživih sredstava proračuna, nisu odobrena sredstva sufinanciranja činit će rezervnu listu.

Lista prijava objavljuje se na internetskoj stranici Karlovačke županije.

Na utvrđenu listu prijava prijavitelji imaju pravo prigovora u roku 8 dana od dana objave. Prigovor se podnosi Povjerenstvu za prigovore koje osniva županica. 

Odluku o odabiru projekata  i dodijeli sredstava temeljem Programa donosi županica u roku 30 dana od dana isteka roka za podnošenje prigovora.
[bookmark: _Hlk124336019]Odluka o odabiru projekata i dodijeli sredstava objavljuje se na internetskoj stranici Karlovačke županije.

Ukoliko Karlovačka županija osigura dodatna sredstava za provedbu Programa, na prijedlog Povjerenstva županica može sukcesivno donositi odluke o odabiru projekata s rezervne liste i dodijeliti sredstava, prema utvrđenom redoslijedu.

	6. FINANCIRANJE



Pojedini prijavitelj može ostvariti pravo na sufinanciranje do 100% prihvatljivih troškova iz točke 4.2. Programa, a najviše 2.500,00 eura.

Sklapanjem ugovora iz točke 8. Programa odabrani prijavitelji postaju korisnici sredstava.

Iznimno od stavka 1. ove točke, ukoliko neki od korisnika do isteka razdoblja prihvatljivosti troškova ne provede ili ne provede u cijelosti aktivnosti za koje su mu odobrena sredstva sufinanciranja, te se na taj način postignu uštede, na prijedlog Povjerenstva županica može sukcesivno donositi odluke o povećanju pojedinom korisniku dodijeljenog iznosa sredstava, do najviše 20%.  

	7. PODNOŠENJA PRIJAVA I OBVEZNA DOKUMENTACIJA 



Podnošenje prijava temeljem Programa i objavljenog javnog poziva vrši se elektronskim putem. 

Prilikom podnošenja prijave po javnom pozivu, obavezna dokumentacija je:
1. Potvrda Porezne uprave o nepostojanju nepodmirenih obveza javnih davanja prijavitelja (ne starija od 30 dana od dana podnošenja prijave),
2. Odluka o provođenju aktivnosti iz točke 4.1. Programa i/ili Javni poziv jedinice lokalne samouprave,
3. Dokument (akt) jedinice lokalne samouprave o uvjetima i načinu držanja kućnih ljubimaca i načinu postupanja s napuštenim i izgubljenim životinjama, 
4. Izjava o nepostojanju dvostrukog financiranja (na propisanom obrascu)
5. Izjava o točnosti podataka (na propisanom obrascu).

Nisu prihvatljive prijave prijavitelja koji imaju dugovanje prema Karlovačkoj županiji.

Javnim pozivom može se propisati dodatna dokumentacija. 

	8. SKLAPANJE UGOVORA I ISPLATA SREDSTVA



Sukladno Odluci o odabiru i dodjeli sredstva županica s odabranim prijaviteljima u roku 30 dana od dana donošenja Odluke zaključuje ugovor o sufinanciranju.

Ugovoreni iznos sredstva isplatiti će se korisniku temeljem podnesenih zahtjeva za isplatu kojima se prilažu dokazi o provedenim aktivnostima i nastalim prihvatljivim troškovima iz točke 4.2. Programa, kako slijedi: 
· popis provedenih aktivnosti iz točke 4.1. Programa,
· popis korisnika subvencija iz točke 4.1. Programa, 
· iznos ostvarene subvencije iz proračuna jedinice lokalne samouprave po korisnicima – vlasnicima pasa/mačaka, 
· dokaz o isplati subvencije iz proračuna jedinice lokalne samouprave, 
· druge vrste dokaza (račun za nabavu čitača mikročipova i/ili troškova promidžbe i informiranja, primjer nabavljenog letka, plakata i slično).

Zahtjevi za isplatu mogu se podnijeti najkasnije do 15. studeni 2025. godine.

Po završetku aktivnosti korisnik je obvezan dostaviti Završno izvješće o provedbi aktivnosti iz točke 4.1. Programa. 

Rok za dostavu Završnog izvješća je 31. siječnja 2026. godine.

U svrhu kontrole namjenskog trošenja sredstava temeljem ugovora, Karlovačka županija ima pravo uvida u originalnu dokumentaciju o provedbi aktivnosti jedinica lokalne samouprave iz točke 4.1. Programa.

	9. IZVJEŠĆE O PROVEDBI PROGRAMA



Izvješće o provedbi Programa podnosi se Županijskoj skupštini najkasnije do 30. lipnja 2026. godine.

	10. OBJAVA I STUPANJE NA SNAGU PROGRAMA



Ovaj Program stupa na snagu osmog dana od dana objave u Glasniku Karlovačke županije. 


							PREDSJEDNIK ŽUPANIJSKE SKUPŠTINE  
							 
							          mr.sc. Vlado Jelkovac



image1.png
et
REPUBLIKA HRVATSKA
KARLOVACKA ZUPANIJA

7ZUPANIISKA SKUPSTINA




